Vanuatu
Vanuatu Res apud Vicidata repertae: Terra continens: Oceania Territoria finitima: Australia Locus: 16°38′0″S 168°1′0″E Caput: Portus Vila Gestio Princeps: Nikenike Vurobaravu Praefectus: Robertus Loughman Consilium: Parliament of Vanuatu Situs interretialis Populus Numerus: 300 019 Sermo publicus: Bislama, Francogallice, Anglice Zona horaria: UTC+11, Pacific/Efate Moneta: Vanuatu vatus Commemoratio Paean: Yumi, Yumi Sigla ISO VU, VUT, 548; IOC VAN Dominium interretiale: .vu Praefixum telephonicum: +678 Tabula aut despectus Vanuătu, (-us, n.) rite Res Publica Vanuatuensis (Anglice Republic of Vanuatu, Francice République de Vanuatu, Bislamice Ripablik blong Vanuatu), olim Novae Ebudes (Anglice New Hebrides, Francice Nouvelles-Hébrides), est civitas sui iuris Oceaniae in regione Melanesia in Oceano Pacifico Austroccidentali, in Mari Curalino sita. Archipelagus 83 insulis, plerisque vulcanicae originis, componitur et circiter 1750 chiliometra oriente septemtrionis Australiae, 500 km boreoriente Novae Caledoniae, occidente Vitorum et meridie Insularum Salomonis est. Anno 1980 libertatem a Francia et Britannia accepit. Archipelagus, Novae Ebudes ab Iacobo Cook nuncupatus, lentam inordinatamque colonizationem passus est, e sua exploratione ab Europaeis exeunte saeculo duodecivensimo usque ad saeculum undevicensimo exeuns. Quod tunc voluntatum conflictus factum est inter Franciam et Britanniarum Regnum, hae duo anno 1904 coniunctam administrationem imponere decreverunt. Sic instauratum est, inter 1906 et 1980, Condominium Novarum Ebudum (Anglice Condominium of the New Hebrides, Francice Condominium des Nouvelles-Hébrides), quod has Oceanianas insulas unam coloniam coniunctim a duabus potentiis colonialibus gestam fecit. Anno 1980 Novae Ebudes liberae factae sunt; novum quarum nomen Vanuatu rapide Europaeam denominationem substituit.